Kúpeľňa

Kúpeľňa je samostatná miestnosť v byte, v súčasnosti vybavená prívodom a odpadom vody. Je primárne určená na kúpanie a umývanie. Býva vybavená umývadlom so zrkadlom, vaňou, alebo sprchovacím kútom. Niekedy je súčasťou kúpeľne i záchod a bidet. V mnohých bytoch býva v kúpeľni umiestnená aj práčka.
 Dejiny 
Vane mali už egyptskí faraóni. Najstaršia kúpeľňa bola objavená na Kréte. Pochádza z obdobia minojskej kultúry, približne z roku 1700 pred Kr. V starovekom Ríme patrili kúpeľne u vyšších vrstiev k štandardu. Nazývali sa balneum. Rimania stavali aj verejné kúpele - thermy, ktoré slúžili bohatým i chudobným

Stredovek znamenal úpadok pre kúpeľne i kúpele. Klesla ich technická úroveň i význam.

Kúpeľne podobné dnešným sa zrodili v 19. storočí, kedy objav elektriky a využitia zemného plynu zabezpečili prívod teplej vody. Na začiatku 20. storočia kúpeľňa stále patrila medzi luxusné vybavenie. Napríklad v roku 1906 ju v Kodani ju malo len 3,8 % bytov.Wilfried Dieckmann: Grafenhausen: Heimatmuseum auf der Höhe der Zeit, Badische Zeitung, 2. jún 2012, dátum prístupu 15. júl 2012 V tom istom roku otvorený hotel Ritz v Londýne mal ako novinku kúpeľnu v každej izbe.

Súčasné kúpeľne získali svoju tvár po prvej svetovej vojne, kedy sa stali bežnou súčasťou novej výstavby.

 Referencie 

 Iné projekty 

 Zdroj

Kategória:Miestnosti
Kategória:Bývanie
Kategória:Hygiena